polyglot-tagger/wikipedia-language-snippets-filtered huggingface dataset:
తెలుగు మాతృభాషగా ఉండి ఎక్కువ భాగం ఉర్దూలో రాసిన రచయిత కవిరాజమూర్తి. ఈయన స్వాతంత్య్రానంతరం ‘ఉత్తర’, ‘దక్షిణ’ అన్న మారు పేర్లతో పటంచెరువు వ్యవసాయ క్షేత్రంలో ఉద్యోగం చేస్తూ అనేక వ్యాసాలు వెలువరించాడు. కవిరాజమూర్తి పై ప్రేమ్‌చంద్‌, కిషన్‌చందర్‌ లాంటి ఉర్దూ కవుల, కథకుల ప్రభావం ఎక్కువగా వుండేది. మై గరీబ్ హూఁ’ నవల తెలుగు అనువాదం వెనుక అట్టమీద వివరాల ప్రకారం ఆయన ఉర్దూలో రెండు నవలలు, ఒక నాటిక, ఒక జముకుల కథ, గేయాలు ప్రచురించినట్టు ఉంది.
1949లో గిడుతూరి సూర్యంగారు హైదరాబాద్ కుద్బీగూడలో పద్మశాలి ప్రింటింగ్ ప్రెస్ పెట్టారు. అప్పుడే ‘ప్రజాసాహిత్య పరిషత్తు’ కూడా ఏర్పడింది. తరువాత మూర్తిగారికి నృపతుంగ హైస్కూల్లో తెలుగుపండితుడి ఉద్యోగం అయ్యింది. ఆ సమయంలోనే సుల్తాన్‌బజార్‌లో ‘మూర్తీస్ బుక్‌హౌస్’ పేరుతో బుక్‌స్టాల్‌పెట్టారు. కేవలం ఇంగ్లీషు పుస్తకా లు మాత్రమే బొంబాయినుంచి తెప్పించి అమ్మేది.
మై గరీబ్‌ హూ – అనే ఉర్దూ నవలలో ప్రధాన పాత్రధారుడైన అపరిచితుడు ఆయనే. ఈ నవల ద్వారా తన జీవితం, తన సమాజం, తనకు ప్రభుత్వంపై గల ఆగ్రహాన్ని తెలిపారు.
ఉర్దూలో అతని కవిత్వ పటిమకి మెచ్చి నైజాం సర్కారు ‘ప్రజా కవిరాజు’ బిరుదునిచ్చింది. ఆ బిరుదు అందుకునే నాటికి అతనికి పందొమ్మిదేళ్ళు. నైజాం ఇచ్చిన బిరుదు తరువాత ‘కవిరాజమూర్తి’గామారి స్థిరపడిపోయింది. ఖమ్మం పట్టణంలో ఇప్పుడు వారి పేరే మీదుగా కవిరాజ్ నగర్ వున్నది.
సాయుధ పోరాట కాలంలో కవిరాజమూర్తి తో పర్చా దుర్గాప్రసాదరావు, పి.వెంకటేశ్వరరావు, వట్టికొండ రామకోటయ్య, అడ్లూరి అయోధ్యరామకవి, తాళ్ళూరి రామానుజస్వామి, హీరాలాల్‌ మోరియా, డి.రామలింగం వంటి వారు కలిసి పనిచేసారు.
సామల వేణు ప్రసిద్ధ ఇంద్రజాలికుడు, హిప్నాటిస్టు. 1991లోనే గిన్నిస్ బుక్ ఆఫ్ రికార్డ్స్‌లో పేరు నమోదుచేసుకున్న వేణు ఇప్పటివరకు 7000లకుపైగా ప్రదర్శనలు ఇచ్చారు.
ఒబెరాయ్ గ్రూపు నకు పునాదులు పడిన 1934 సంవత్సరానికి ముందు గ్రూపు వ్యవస్థాపక అధ్యక్షుడైన రాయ్ బహదూర్ మోహన్ సింగ్ ఒబెరాయ్ ఓ ఆంగ్లేయుని నుంచి ఢిల్లీలోని క్లార్క్స్ హోటల్, సిమ్లాలోని క్లార్క్స్ హోటల్ కొనుగోలు చేశారు. ఆ తర్వాత సంవత్సరాల్లో మొహన్ సింగ్ ఒబెరాయ్ తన ఇద్దరు కుమారులైన తిలక్ రాజ్ సింగ్ ఒబెరాయ్, పృథ్విరాజ్ ఒబెరాయ్ లకు సలహాలిస్తూ హోటళ్ల విస్తరణకు సహకరించారు.
ఒబెరాయ్ గ్రూపు ప్రపంచ వ్యాప్తంగా హోటళ్ల కంపెనీలు కలిగి ఉన్న సంస్థ. దీని ప్రధాన కార్యాలయం ఢిల్లీలో ఉంది. ఐదు దేశాల్లో 20కి పైగా హోటళ్లు, 2 క్రూయిజర్లను ఒబెరాయ్ సంస్థ సొంతగా నిర్వహిస్తోంది. ప్రపంచవ్యాప్తంగా విస్తరించి అనేక అవార్డులు అందుకున్న ఒబెరాయ్ గ్రుపు హోటళ్లలో ఇది ఒకటి.
ట్రైడెంట్ పేరుతో భారత్, సౌదీ అరేబియాలో కూడా ఒబెరాయ్ గ్రూపు హోటళ్లను నిర్వహిస్తోంది. సిమ్లాలో ఉన్న క్లార్క్స్, ఢిల్లీలోని మెయిడెన్స్ హోటళ్లను కూడా ఈ గ్రూపే నిర్వహిస్తోంది. ఈ రెండు ఆస్తులు కూడా ట్రైడెంట్ లేదా ఒబెరాయ్ పేర్లపై ఉంటాయి.
ప్రస్తుతం ఒబెరాయ్ గ్రూపునకు ఛైర్మన్ గా ఉన్న పి.ఆర్.ఎస్.ఒబెరాయ్, అతని కొడుకు విక్రమ్ ఒబెరాయ్, అతని మేనళ్లుడు అర్జున్ ఒబెరాయ్ లు సంయుక్తంగా ఇ.ఐ.హెచ్ లిమిటెడ్, ఇ.ఐ.హెచ్ అనుబంధ హోటళ్లకు మేనేజింగ్ డైరెక్టర్లుగా సేవలందిస్తున్నారు.
సాధారణ గది ఉష్ణోగ్రతలో ఘనస్థితిలో ఉండును. సహజముగా లభించు మూలకాలలలో బాగా అస్థిరమైన మూలకం ఫ్రాన్సియం. ఫ్రాన్సియం యొక్క ఎక్కువ స్థిరమైన ఐసోటోపుయోక్క అర్ధజీవిత కాలవ్యవధి కేవలం 22 నిమిషాలు. దీనికి విరుద్ధంగా సహజంగా లభించే, రెండవ తక్కువ స్థిరత్వం కలిగిన ఆస్టటైన్ అర్ధజీవిత వ్యవధి 8.5 గంటలు.ఫ్రాన్సియం యొక్క అన్ని ఐసోటోపులు క్రమంగా క్షిణించి అష్టటైన్, రేడియం, లేదా రాడోన్ గా రూపాంతరం పొందును. అంతియే కాదు కృత్తిమంగా సృష్టించిన చాలా మూలకాల కన్న తక్కువ స్థిరత్వమున్న మూలకం ఫ్రాన్సియం. ఫ్రాన్సియం యొక్క రసాయనిక గుణాలు సీజియం మూలకంతో సామీప్యత కలిగి యున్నది. ఫ్రాన్సియం ఒంటరి వేలన్సీ ఎలక్ట్రాను కలిగిన ఒక భారలోహం. మరి ఇతర లోహాలకు కన్న ఎక్కువ తుల్యభారము ను కలిగి యున్నది. ఫ్రాన్సియం యొక్క తలతన్యత, మూలకం యొక్క ద్రవీభవన స్థానం వద్ద 0.05092/. ఫ్రాన్సియం యొక్క చురుకైన రేడియో ఆక్టివిటీ కారణంగా దీని ద్రవీభవన స్థానాన్ని కచ్చితంగా నిర్ణయించబడలేదు.దీని ద్రవీభవన స్థానం అందాజుగా 27౦ .అలాగే దీనియొక్క భాష్ఫీభవన స్థానము కుడా అందాజుగా 677౦.
ప్రాన్సియం ఒక రసాయనిక మూలకం. ఇది ఒక క్షార లోహము.ఇది రేడియో ధార్మికత కలిగిన లోహం ఒక వేలన్సీ ఎలక్ట్రాన్ కలిగిన క్షారలోహము, ఈ మూలకము యొక్క పరమాణు సంఖ్య 87.ఆవర్తనపట్టికలో మొదటి సమూహం/సముదాయం, -బ్లాకు,7 వపిరియడ్‌కు చెందినది. మూలకం రసాయనిక సంకేత అక్షరం . గతంలో/మొదట్లో ఏకా-సీసియం అని వ్యవహరించేవారు.సీసియం మూలకం తరువాత తక్కువ ఎలక్ట్రాను ఋణాత్మక కలిగిన మూలకం ఫ్రాన్సియం.ఎక్కువ ధార్మిక వికరణతకలిగిన లోహం.ఇది క్షయికరణ ఆస్టాటీన్, రేడియం, రేడాన్ గా రూపాంతరం చెందును.
ఫ్రాన్సులో ఫ్రెంచ్ భౌతిక శాస్త్రవేత్త అయిన మార్గురైట్ పేరె , పారిస్ లోని క్యూరీ ఇన్స్టిట్యూట్‌లో ఈ మూలకమును 1939 లో మొదటగా కనుగొన్నది. ఈమె ఆక్టినం-227 యొక్క రేడియో ధార్మిక కీణత గురించి ప్రయోగంచేయునప్పుడు ఫ్రాన్సియాన్ని కనుగొనడం జరిగినది, ఫ్రాన్సులో మొదటగా కనుగొనటం వలన దీని పేరు ఫ్రాన్సియం అయ్యినది.
అక్టినియం -227 యొక్క అల్పాకిరణ క్షయికరణ వలన ఏర్పడిన ఫ్రాన్సియం -223 లేశమాత్ర మూలకంగా యురేనియం, థోరియం ఖనిజాలలో లభిస్తుంది .
అతను గుజరాతీ, బెంగాలీ, ఆంగ్ల భాషలలో ప్రతిభావంతమైన రచయిత. అతను గుజరాతీలో అనువాదకుడు, రచయితగా ఎంతో గుర్తించబడ్డాడు. అతను "సంత్ ఫ్రాన్సిస్ , 'వీర్ వల్లభాయి" వంటి జీవిత కథలను రాసాడు. ఖాన్ అబ్దుల్ గఫార్ ఖాన్ జీవిత్ చరిత్ర "బె ఖుడ్సి ఖిడ్మత్‌గర్" కూడా రాసాడు. బెంగాలీ నుండి, మహాదేవ్ దేశాయ్ శరత్చంద్ర చటోపాధ్యాయ లఘు కథలు, విరాజ్వాజు నవల, ఠాగూర్ రాసిన కొన్ని కవితలను ఆంగ్లం నుండి గుజరాతీలోకి అనువదించాడు. 1936లో నెహ్రూ జీవిత కథను రాసాడు. గాంధీ ఆత్మకథ," ది స్టోరీ ఆఫ్ మై ఎక్స్‌పెరిమెంట్స్ విత్ ట్రూత్"ను గుజరాతీ నుండి ఆంగ్ల అనువాదం కూడా చేసాడు. గాంధీ ప్రచురణలైన యంగ్ ఇండియా, నవజీవన్, హరిజన్‌ భంధులకు ఆయన క్రమం తప్పకుండా సహకరించారు. అతను రాసిన డైరీలను 19 సంపుటాలుగా "మహదేవ్‌భని డయరి" పేరుతో ప్రచురించాడు. నరహరి పరిఖ్, చందుభాయ్ భగభాయ్ సంపాదకీయం చేసిన ఇవి గాంధీ జీవితాన్ని నిశితంగా పరిశీలించేటట్లు చేస్తాయి. గాంధీ జీవితంలో, భారతదేశ స్వాతంత్ర్య ఉద్యమంలో జరిగిన ప్రధాన సంఘటనల యొక్క విలువైన చరిత్ర ఇందులో ఉంది.
మహదేవ్ దేశాయ్ 1892 జనవరి 1 న గుజరాత్ లోని సూరత్ జిల్లాలో సారస్ అనే గ్రామంలో జన్మించారు. ఆయన తండ్రి హరిభాయి దేశాయ్ ఒక ఉపాధ్యాయుడు. ఆయన తల్లి జన్మాబెన్. జమ్నాబెన్ మహదేవ్ ఏడుసంవత్సరా వయస్సులో మరణించింది. 13 సంవత్సరాల వయసులో మహాదేవ్ దుర్గాబెన్ ను వివాహమాడారు. ఆయన సూరత్ ఉన్నత పాఠశాల, ముంబయిలోని ఎల్ఫిన్‌స్టోన్ కాలేజిలో చదివారు. ఆయన బి.ఎ పట్టభద్రుడు. ఆ తరువాత ఎల్.ఎల్.బి. చేయుటకు వెళ్లారు.
అఖిల భారత వార్తాపత్రిక సంపాదకుల సదస్సు వ్యవస్థాపక సభ్యులలో దేశాయ్ ఉన్నాడు. ప్రెస్, బాంబే క్రానికల్, హిందూస్తాన్ టైమ్స్, ది హిందూ, అమృత బజార్ పత్రిక వంటి వివిధ జాతీయవాద భారతీయ వార్తాపత్రికలకు ఆయన తరచూ సహకరించాడు.
మహదేవ్ దేశాయ్ భారత స్వాతంత్ర్య సమరయోధుడు, రచయిత. ఆయన మహాత్మా గాంధీ యొక్క వ్యక్తిగత కార్యదర్శి. ఆయన గాంధీ యొక్క బోస్‌వెల్‌ గా, ప్లాటోగా, సోక్రటీసుగా, బుద్ధగా అభివర్ణింపబడేవారు.
వారి మార్గంలో సగందారిలో ఉండగ కుటుంబాన్ని దోపిడీ దొంగలు దోచుకున్నారు. వారికి దొంగలు దోచుకున్న తరువాత వారి ప్రయాణంలో వారికి రెండు గాడిదలు, గియాస్ బెగ్, ముగ్గురు పిల్లలు, ఆయన గర్భిణీ భార్య మాత్రమే మిగిలారు. ముహమ్మద్ షరీఫ్, అసఫ్ ఖాన్ జంతువుల వెంట పరిగెత్తవలసిన అగత్యం ఏర్పడింది. వారి కుటుంబం కాందహార్ చేరగానే అస్మత్ బేగం తన రెండవ కుమార్తెకు జన్మ ఇచ్చింది. వారి కుటుంబం మరీ పేదరికంలో మునిగిపోయింది. కొత్తగా జన్మించిన సంతానాన్ని పోషించడం కూడా వారికి కష్టం అయింది. అదృష్టవశాత్తు వారు సంపన్నుడైన మాలిక్ మసూద్ వ్యాపార బృందంలో చేరడానికి అవకాశం కలిగింది. తరువాతి కాలంలో గియాస్ బెగ్‌కు అక్బర్ చక్రవర్తి సభలో ఉద్యోగం లభించడానికి మాలిక్ మసూద్ సహకరించాడు. కొత్తగా జన్మించిన కుమార్తె వారి కుటుంబానికి అదృష్టం తీసుకువచ్చిందని కుటుంబం విశ్వసించినట్లు భావిస్తున్నారు.
అమె తండ్రి కాబూల్ భూభాగానికి దివాన్‌గా నియమించబడ్డాడు. తరువాత గియాస్ బెగ్ తన నైపుణ్యం కారణంగా వ్యాపారం అధికం చేసి క్రమంగా పై అధికారాలకు ఎదిగాడు. అద్భుతంగా పనిచేసినందుకు ఆయన చక్రవర్తి నుండి " ఇతిమాద్- ఉద్- దులా " అన్న బిరుదు పొందాడు. . నాణ్యమైన సేవ, ఉన్నత పదవుల కారణంగా గియాస్ బెగ్‌కు మెహర్ - ఉన్- నిసాకు విద్యావకాశం అందించడానికి అవకాశం లభించింది. ఆమె అరబిక్. పర్షియన్ భాషలు, కళలు, సాహిత్యం, సంగీతం, నృత్యాలలో నైపుణ్యం సంపాదించింది. కవి, రచయిత విద్యాధర్ మహాజన్ " నూర్జహాన్ సూక్ష్మబుద్ధిని, తీవ్రమైన వ్యక్తిత్వం, సమయస్పూర్తిని " అధికంగా ప్రశంశించాడు.
నూర్జహాన్, షాజహాన్ మధ్య భేదాభిప్రాయాలు క్రమంగా బలపడ్డాయి. తన తండ్రి జహంగీర్ వద్ద నూర్జహాన్‌కు ఉన్న పలుకుబడితో ఆమె తన అభిమాన పుత్రుడు జహంగీర్ రెండవ కుమారుడైన షాహ్ర్యార్‌ను అధికారానికి తీసుకురావడానికి నూర్జహాన్ ప్రయత్నించడం షాజహానుకు తీవ్రమైన ఆగ్రహం కలిగించింది. షాహ్ర్యార్‌ నూర్జహానుకు అల్లుడు కూడా. పర్షియన్లు కాందహార్ మీద దాడి చేసిన సమయంలో నూర్జహాన్ రాజకీయవ్యవహారాలలో చిక్కుకుని ఉంది. ఆమె షాజహాన్‌ను కాందహార్‌కు వెళ్ళమని ఆఙాఅపించింది. షాజహాన్ అందుకు నిరాకరించాడు. ఆమె షాజహాన్‌కు వ్యతిరేకంగా చేపట్ట్జినందున షాజహాన్ కాందహార్‌కు వెళ్ళాడానికి నిరాకరించాడని కొందరు భావించారు. ఫలితంగా 45 రోజుల యుద్ధం తరువాత కాందహారును పర్షియన్లు స్వాధీనం చేసుకున్నారు. తాను లేని సమయంలో నూర్జహాన్ జహంగీర్ మనసును కలుషితం చేసి తనకు వ్యతిరేకంగా చర్యలు తీసుకుని తన స్థానంలో షహ్ర్యార్‌ను నిలుపుతుందని షాజహాన్ సందేహపడ్డాడు. అందువలన పర్షియన్లతో యుద్ధం చేసే కంటే తన తండ్రి జహంగీర్ మీద యుద్ధం చేయడానికి ప్రధాన్యత ఇచ్చాడు
షాజహాన్ సైన్యాలను సమకూర్చుకుని జహంగీర్, నూర్జహాన్ మీద దాడిచేసాడు. షాజహన్ చర్యలకు 1626లో తండ్రి నుండి క్షమాభిక్ష లభించింది. అయినప్పటికీ నూర్జహాన్, షహ్ర్యాన్ షాజహాన్‌కు వ్యతిరేకంగా గూఢంగా చర్యలు సాగించారు.
1594లో నూర్జహాన్ 17 సంవత్సరాల వయసులో తన మొదటి భర్త అయిన అలి కులి ఇస్తజ్లు ను వివాహం చేసుకుంది. షేర్ అఫ్ఘన్ ధైర్యసాహసాలున్న పర్షియన్ యువకుడు. ఆయన తన గురువు రెండవ షాహ్ ఇస్మాయిల్ మరణం తరువాత పర్షియాను వదిలి రావలసిన పరిస్థితి ఎదురైయింది.
తరువాత ఆయన సైన్యంలో చేరి అక్బర్, జహంగీర్ చక్రవర్తి ఆధ్వర్యంలో పనిచేసాడు. అయన రాజభక్తితో అందించిన సేవలు, విశ్వాసం స్నేపూర్వకంగా అక్బర్ పెద్దకుమారుడు సలీంకు చేసిన సేవలకు పురస్కారాలు అందుకున్నాడు. అక్బర్ చక్రవర్తి షేర్ ఆఫ్ఘన్, " మెహర్ - ఉన్- నిసా " ల వివాహానికి ఏర్పాటు చేసాడు. వారిరువురికి సంతానం లేదు అయినప్పటికీ ఆఫ్ఘన్‌కు మాత్రం తన మొదటి భార్య లాడి బేగం ద్వారా ఒక కుమార్తె ఉంది. ఈ సమయంలో అలి కులి ఇస్తాజ్లుకు షేర్ ఆఫ్ఘన్ అనే బిరుదు ఇవ్వబడింది. ఆగ్రహంగా మీదపడిన పులి బారి నుండి సలీంను రక్షించినందుకు ఆయనకు ఈ బిరుదు ఇవ్వబడింది. షేర్ ఆఫ్ఘన్ మాటకు బిరుదుకు ఆంగ్ల మొఘల్ చరిత్రలో పొరపాటు అర్ధం ఇవ్వబడింది. ఆఫ్ఘన్ అంటే పర్షియన్ భాషలో త్రోసివేయుట అని అర్ధం.
షేర్ ఆఫ్ఘన్ మరణించిన తరువాత నూర్జహాన్ కుటుంబం గౌరవం తగ్గి దీనావస్థకు చేరుకుంది. అ సమయంలో ఆమె తండ్రి ఒక అమీర్‌- ఉల్ - ఉంరా "కు దివాన్‌గా మితమైన అధికారం కలిగిన పదవిలో ఉన్నాడు. ఆమె తండ్రి ఆమె సోదరుడు ఒక అపవాదు, రాజద్రోహం కేసులో చిక్కుకున్నారు. ఆమె జహంగీర్‌ను వివాహం చేసుకున్న తరువాత ఆమె ఉన్నత దశకు చేరుకుంది. నూర్జహాన్ తన భర్త జహంగీరుకు నచ్చచెప్పి తండ్రికి క్షమాభిక్ష ఇప్పించి ఆయనకు ప్రధాన మంత్రిపదవి ఇప్పించింది. రాజ్యంలో తన స్థితి పదిలం చేసుకోవడానికి తన కుటుంబ సభ్యులను ఉన్నతపదవులలో అధిష్టింపజేసింది. ఆమె సోదరుడు అసఫ్ ఖాన్ జహంగీర్‌కు ప్రధాన వజీరుగా నియమించబడ్డాడు. అదనంగా మొఘల్ సింహాసంతో తన అనుబంధం కొనసాగడానికి తన సవతి కూతురు లాడీ బేగాన్ని జహంగీర్ చిన్నకుమారుడు షహర్యార్‌కు ఇచ్చి వివాహం చేయించింది. తన మేనకోడలు " అర్జుమండ్ భాను బేగం "ను రాజకుమారుడు కుర్రంతో వివాహం జరిపించింది. ఈ రెండు వివాహాలు నూర్జహాన్ కుటుంబ రాజకీయ అధికారం తరువాత తరం వరకు కొనసాగడానికి సహకరించింది. .
1607లో షేర్ ఆఫ్ఘన్ హత్యచేయబడ్డాడు. ఆయన బెంగాల్ గవర్నర్ ఆఙలను తిరస్కరించి ఆయనను కలుసుకోవడానికి వెళ్ళని కారణంగా హత్యచేయబడ్డాడని భావించారు. మరి కొందరు మెహరున్నిసా మీద ఉన్న ప్రేమ కారణంగా జహంగీర్ షేర్ ఆఫ్ఘన్‌ను హత్య చేయించాడని సందేహించారు. అయినప్పటికీ ఈ సందేహానికి ఆధారం లేదు. జహంగీర్ మెహరున్నిసాను 1611లో వివాహం చేసుకున్నాడు. మెహరున్నిసా జహంగీర్ సభకు వచ్చిన 4 సంవత్సరాల తరువాత వారి వివాహం జరిగింది. 1611 కు ముందు జహంగీరుకు మెహరున్నిసా అంటే ప్రేమ ఉందనడానికి ఆధారాలు లేవు. చరిత్రకారులు జహంగీర్‌కు షేర్ ఖాన్ మీద ప్రేమాభిమానాల కారణంగా కూడా జహంగీర్‌కు హత్యకు సంబంధం లేదని భావిస్తున్నారు.
పశ్చిమ బెంగాల్ బుద్వానా జిల్లాలోని పురానా చౌక్ వద్ద ఇప్పటికీ షేర్ ఖాన్ సమాధి ఉంది. అక్కడ షేర్ ఆఫ్ఘన్, కుతుబుద్దీన్ కోకా
ల మద్య యుద్ధం జరిగిందని భావిస్తున్నారు. మొఘల్ బెంగాల్ సుబేదార్, జహంగీర్ పెంపుడు సోదరుడు ఇద్దరూ కూడా అక్కడ సమాధి చేయబడ్డారు. 1607 లో షేర్ ఖాన్ హత్యచేయబడకుంటే బెంగాల్ ఫౌజ్‌దార్‌గా పంపబడి ఉండేవాడు.
ఈ సంఘటన తరువాత జహంగీర్ 1627 అక్టోబరులో మరణించాడు. జహంగీర్ మరణం వారసుల మద్య యుద్ధానికి దారితీసింది. పూటీ షర్యార్, షాజహాన్ మద్య సాగింది. జహంగీర్ పెద్దకుమారుడు జహంగీర్ మీద తిరుగుబాటు చేసాడు. ఫలితంగా జహంగీర్ అతని కళ్ళను తీయించి అంధుని చేసి శిక్షించాడు. తరువాత అతడు దక్కన్‌లో హత్యచేయబడ్డాడు. జహంగీర్ రెండవకుమారుడు పర్విజ్ బలహీనుడు, మద్యానికి బానిస. షాజహాన్ చక్రవర్తి అయితే రాజ్యంలో తన అధికారం కోల్పోవచ్చని నూర్జహాన్ భయపడింది. అందువలన తనకు అనుకూలుడైన షహ్ర్యార్‌ను చక్రవర్తిని చేసి అతడిని తనకు అనుకూలంగా నడిపించవచ్చని విశ్వసించింది. యుద్ధం సగం వరకు యుద్ధం షహ్ర్యార్, నూర్జహాన్‌లకు అనుకూలంగా సాగింది. తరువాత ఆమె తన సోదరుని మోసానికి గురైంది. అసఫ్ ఖాన్ తన సోదరి రాజకీయ ఆధిక్యానికి అసూయజెంది షాజహాన్ పక్షం వహించాడు. అసఫ్ ఖాన్ తన సోదరి నూర్జహాన్‌ను ఖైదుచేయగానే షాజహాన్ తన సోదరుని సైన్యాలను మట్టుబెట్టి సోదరినికి మరణశిక్ష విధించాడు. 1628లో షాజహాన్ మొఘల్ చక్రవర్తి అయ్యాడు.
నూర్జహాన్ తన కుమార్తె లాడి బేగంతో మిగిలిన జీవితం వసతిసౌకర్యాలతో గృహనిర్భంధంలో గడిపింది. గృహనిర్భంధ సమయంలో ఆమె ఆగ్రాలో తనతండ్రి సమాధి నిర్మాణ నిర్వహణ చేస్తూ గడిపింది. అది ప్రస్తుతం " ఇత్మద్- ఉద్- దౌలా సమాధి " పేరుతో ఉంది. అంతేకాక మఖాఫి పేరుతో పర్షియన్ కవిత్వం వ్రాసింది. నూర్జహాన్ 1645 డిసెంబరు 17న తన 68వ సంవత్సరంలో మరణించింది. ఆమె భౌతికకాయం లాహోర్ లోని షహ్దరా బాగ్‌లో సమాధి చేయబడింది. ఆమె సమాధిని ఆమె మరణానికి ముందే స్వయంగా నిర్మించజేసింది. ఆమె సమాధి మీద " ఈ అఙాత, అభాగ్యవతి దిపమూ కాదు గులాబీ కాదు. సీతాకోక చిలుకా కాదు. నైటింగేలులా పాడనూ లేదు " అని వ్రాయబడింది. ఆమె సమాధి జహంగీర్ సమాధికి చాలా దూరంలో లేదు. ఆమె సమాధికి సమీపంలో సోదరిని సమాధి ఉంది. నూర్జహాన్ సమాధిని పాకిస్థాన్, విదేశీ యాత్రీకులను ఆకర్షిస్తూ ఉంది. పర్యాటకులు ప్రశాంతమైన పూదోటలో నడుస్తూ ఆనందిస్తారు. .
1626 లో జహంగీర్ చక్రవర్తి కాశ్మీర్‌కు వెళ్ళేదారిలో తిరుగుబాటుదారుల చేత చిక్కాడు. తిరుగుబాటు నాయకుడు మహాబత్ ఖాన్ జహంగీర్‌కు వ్యతిరేకంగా ఒక కుట్ర పన్నాడు. నూర్జహాన్ భర్తను విడిపించడానికి ప్రయత్నించింది. నూర్జహాన్ శత్రువు మీద దాడి చేసి చక్రవర్తిని విడిపించమని మంత్రులకు ఆదేశం జారీ చేసింది. ఆమె కూడా స్వయంగా ఏనుగు మీద స్వారీ చేస్తూ సైనిక దళాన్ని నడిపించింది. యుద్ధంలో నూర్హహాన్ యుద్ధగజం దెబ్బ తిన్నది. చక్రవర్తి సైన్యాలు దాని కాలి కింద పడ్డారు. తన ప్రణాళిక విఫలమైనదని గ్రహించి మహాబత్ ఖాన్‌కు లొంగి పోయింది. మహాబత్ ఖాన్ ఆమెను ఆమె భర్తతో చేర్చి బంధించాడు. మహాబత్ ఖాన్ నూర్జహాన్ మేధాశక్తి గురించి తక్కువ అంచనా వేసాడు. నూర్జహాన్ చాకచక్యం గురించి తెలుసుకునే ముందుగా నూర్జహాన్ భర్తతో సహా తప్పించుకుని మహాబత్ ఖాన్ మీద దాడి చేసింది.
జహంగీర్ ప్రేమపాత్రురాలైన నూర్జహాన్‌ రాజకీయంగా శక్తివంతురాలు అయింది. జహంగీర్ ఓపియం, ఆల్కహాలుకు దాసుడు కావడం నూర్జహాన్‌కు పలుకుబడి పెంచుకోవడానికి సహకరించింది. ఆమె చాలా సంవత్సరాలు రాజకీయ అధికారాన్ని దక్కించుకున్నది. మొఘల్ సామ్రాజ్యాన్ని వెనుక ఉండి నడిపించిన మహిళగా ఆమెకు చరిత్రలో ప్రత్యేకత ఉంది. ఆమె భర్తతో ఝరొకాలో కూర్చుని సభికులను కలుసుకుని ఆఙలను జారీచేయడం, జాగీరుల నిర్వహణ, మంత్రులతో సమాలోచన జరిపింది. మొఘల్ రాజకుటుంబంలో పురుషులకు మాత్రమే అధికారం ఉన్న " నిషాన్ " అధికారం కూడా అమలు చేసింది. .
నూర్జహాన్ 1577 మే 31న కాందహార్ లో పర్షియన్ ప్రముఖుని రెండవ కుమార్తెగా జన్మించింది. అలాగే కులీన వర్గానికి చెందిన ఆమె తల్లి తండ్రులు అస్మత్ బేగం, మిర్జా గియాస్ బేగ్‌కు 4 సంతానంగా జన్మించింది. నూర్జహాన్ తల్లితండ్రులిద్దరూ కులీనవర్గానికి చెందిన వారు. ఆమె తండ్రి గియాస్ బేగ్ ముహమ్మద్ షరీఫ్ కుమారుడు. ఆమె తల్లి అస్ఫత్ ఖాన్ అక్వా ముల్లా వంశస్థురాలు. 1577లో గియాస్ ఖాన్ కుటుంబం భరించలేని సమస్యలను ఎదుర్కొన్నది. వారు తమ స్వంత భూమిలో జీవించలేక అదృష్టాన్ని వెతుక్కుంటూ భారతదేశానికి వచ్చారు. ఆ సమయంలో హిందూస్థాన్‌లో అక్బర్ చక్రవర్తి రాజసభ సంప్రదాయానికి, వాణిజ్యానికి మరుయు పరిశ్రమలకు కేంద్రంగా ఉంది.
నూర్జహాన్ గుర్తించతగినంత రాజకీయ పలుకుబడి సాధించుకుంది. మొఘల్ సింహాసనం వెనుక అసలైన శక్తిగా నూర్జహాన్ నిలబడిందని భావించబడింది. ఆమె ప్రధాన రాజకీయ శక్తిగా ఎదగడమే కాక అత్యంత ప్రభావవంతమైన మొఘల్ స్త్రీగా కూడా గుర్తించబడింది. ఆమె భారతీయ సాహిత్యంలో ధర్మకార్యాలు, వాణిజ్యంలలో ప్రతిభను చూపింది. ఆమె ఉక్కు పిడికిలి వంటి రాజకీయ అధికారాన్ని చూపింది. మొఘల్ చక్రవర్తి షాజహాన్ భార్య, మొఘల్ చక్రవర్తిని ముంతాజ్ మహల్ బేగానికి ఆమె మేనత్త. నూర్జహాన్ పేరుతో మొఘల్ సామ్రాజ్యంలో వెండి నాణ్యాలు ముద్రించబడ్డాయి. మొఘల్ నాణ్యాలలో తన పేరును ముద్రించుకున్న ఒకే ఒక మహిళగా ముంతాజ్‌కు ప్రత్యేకత ఉంది.
1611 లో తన పోషకురాలు చక్రవర్తిని రుకయాతో నూర్జహాన్ జహంగీర్ చక్రవర్తిని " ప్యాలెస్ మీనా బజార్ " వద్ద వసంత ఉత్సవాల సమయంలో కలుసుకుంది. నౌరుజ్ అంటే కొత్త సంవత్సర ఆరంభం. జహంగీర్ అకస్మాత్తుగా నుర్జహాన్‌తో వివాహ ప్రస్తావన తీసుకు వచ్చాడు. అదే సంవత్సరం మే మాసంలో నూర్జహాన్ జహంగీరులకు వివాహం జరిగింది. వారి వివాహం 1611
మే 12వ తారీఖున జరిగింది. ఆసమయంలో నూర్జహాన్ వయసు 34. నూర్జహాన్ జహంగీర్ 20వ భార్య, చివరి చట్టబద్ధమైన భార్య అయింది. వారి వివాహం తరువాత వారికి ఇద్దరు సంతానం కలిగారు. అయినప్పటికీ జహంగీరుకు అనేకమంది సంతానం ఉన్నందున నూర్జహాన్ సంతానం ప్రస్తావన ఎక్కడ లేదు.
నూర్జహాన్ , . ఆమె పుట్టుకతో " మెహరున్నిసా " జన్మించింది. తరువాత జహంగీర్ మొఘల్ సామ్రాజ్యానికి చక్రవర్తిని అయింది. ఆమె అందమైన, బాగా చదువుకున్న మహిళగా గుర్తింపు పొందింది. 17వ శతాబ్దంలో మొఘల్ సామ్రాజ్యంలో అత్యంత ప్రభావవంతమైన మహిళగా ఆమె గుర్యించబడింది. జహంగీర్ చక్రవర్తికి ఆమె 20వ భార్య. జహంగీరు అభిమానాన్ని అధికంగా చూరగొన్న భార్యగా ఆమెకు గుర్తింపు ఉంది. జహంగీర్ నూర్జహానుల అన్యోన్యం చారిత్రకంగా పలు అనుమానాలకు దారితీసింది.
నూర్జహాన్ అత్యధిక ధైర్యసాహసాలు కలిగిన మహిళ. ఆమె తరచుగా తన భర్తతో వేటకు వెళ్ళేది. ఆమె కొన్ని మార్లు పులిని కూడా కాల్చింది.
నూర్జహాన్ ధైర్యం, సాహసం, రాజకీయ చాతుర్యం తన రాజ్యం అంతటా విస్తరించి తన భర్త లేని సమయంలో కూడా రాజ్య సరిహద్దులకు రక్షణగా నిలిచింది. కుటుంబ కలహాలు, తిరుగుబాటు, జహంగీర్ మరణించడానికి ముందు వారసుల మద్య తలెత్తిన యుద్ధం లలో ఆమె చాకచక్యం చూపింది.
బలమైన శక్తి యొక్క ప్రవర్తన; బలమైన శక్తి యొక్క సమకాలీన అవగాహన, క్వాంటం ద్వారా వివరించబడింది. ఒక భాగంగా ప్రామాణిక నమూనా యొక్కకణ భౌతిక శాస్త్రం గణితశాస్త్రం ప్రకారం, అనే స్థానిక సమరూపత సమూహం ఆధారమైన కాని అబెలియన్ గేజ్ సిద్ధాంతం.
విద్యుదావిష్టమూలకణం, గ్లూఆనులు మాత్రమే ప్రాథమిక కణాలు కాని వానిషింగ్ రంగు ఛార్జ్ తీసుకుని ఉంటాయి, అందుకే దీనిలో బలమైన పరస్పర చర్య పాల్గొంటుంది
బలమైన శక్తి కూడా మాత్రమే ప్రాథమిక విద్యుదావిష్టమూలకణం, గ్లూఆన్ కణాలు నేరుగా పనిచేస్తాయి. ప్రతి విద్యుదావిష్టమూలకణం, గ్లూఆనులు బలమైన శక్తి ద్వారా ఒకదానితో ఒకటి వ్యవహరించవచ్చు. బలమైన పరస్పర చర్య పారామితీకరణ ద్వారా బలసంధానం స్థిరంగా ఉంది. ఈ బలం అణువు యొక్క గేజ్ రంగు ఛార్జ్ ద్వారా సవరించబడింది.
ఈ అవశేష శక్తి దూరం వేగంగా తగ్గుతుంది, అందుకే చాలా స్వల్ప పరిధి ఉంది. ఇది "రంగులేని" హాడ్రోనుల మధ్య ఒక శక్తిగా వ్యక్తమయింది. అందువలన కొన్నిసార్లు దీనిని బలమైన అణు శక్తి లేదా కేవలం అణు శక్తి అంటారు.
బలమైన పరస్పర చర్య రెండు ప్రాంతాల్లో పరిశీలించదగినవి.ఒక భారీ ప్రమాణములో )బలాన్నీ బంధించివుంచే ప్రోటాన్లు, న్యూట్రానులు కలిసి న్యూక్లియస్ యొక్క అణువుని ఏర్పరుస్తాయి.తక్కువ ప్రమాణములో ,బలాన్నీ కలిగి వుండే విద్యుదావిష్టమూలకణములు కలిసి ప్రోటాన్లు,న్యూట్రాన్లు, ఇతర హాడ్రోన్ కణాలను ఏర్పరుస్తాయి. బలమైన బలం అంతర్గతంగా చాలా ఎక్కువగా ఉంది.ఒక వస్తువు యొక్క శక్తి బలమైన బలం అధికంగా ఉండటం ద్వారా తగినంత కొత్త భారీ కణాలు ఉత్పత్తి అవుతాయి.అందువలన,హాడ్రోనులు గుద్దుకుని అధిక శక్తి పరమాణువులు,ఇవి పెరిగే కొత్త హాడ్రోనులు బదులుగా వెలువరించే స్వేచ్ఛగా కదిలే రేడియేషన్ .బలమైన బలం యొక్క ఈ లక్షణాన్ని, రంగు నిర్బంధం అంటారు., ఇది బలమైన బలం యొక్క ఉచిత "ఉద్గారాన్నీ" నిరోధిస్తుంది దానికి బదులుగా ఆచరణలో జెట్ యొక్క భారీ రేణువులను గమనించవచ్చు.
అణుభౌతిక శాస్త్రంలో, ప్రధానంగా నాలుగు చర్యలు ఉంటాయి. అందులో బలమైన పరస్పర చర్య ఒకటి. విద్యుదయస్కాంతత్వం, బలహీన సంకర్షణ, గురుత్వాకర్షణ మొదలగునవి. సుమారు బలమైన పరస్పర చర్య విద్యుదయస్కాంతత్వం కంటే 100 రెట్లు బలమైనది. అలాగే అది బలహీన సంకర్ష కంటే ఒక మిలియన్ రెట్లు బలమైనది మరియ బలమైన పరస్పర చర్య, గురుత్వాకర్షణకంటే చాలా రెట్లు బలమైనది.ఇది సాధారణ విషయం యొక్క స్థిరత్వాని నిర్ధారిస్తుంది. దీన్ని పరిమితుల్లో విద్యుదావిష్టమూలకణంలోని హాడ్రోన్ కణాలైన ప్రోటాన్, న్యూట్రానులు అతిపెద్ద భాగాలు గల ద్రవ్యరాశి యొక్క సాధారణ పదార్థం. అంతేకాకుండా అత్యంత ద్రవ్యరాశి-శక్తి యొక్కసాధారణ ప్రోటాన్ లేదా న్యూట్రానులు బలమైన శక్తి రంగంలో ఉన్నాయి. ఒక్కొక్క విద్యుదావిష్టమూలకణాన్ని అందించడానికి కేవలం 1% .
1970 ముందు,భౌతిక శాస్త్రవేత్తలు అణు న్యూక్లియస్ యొక్క బైండింగ్ విధానం గురించి అనిశ్చితం. దీనిని కేంద్రకం, కూర్చబడిన ప్రోటానులు, న్యూట్రానులు అని పిలిచేవారు. ప్రోటాన్లు ధనాత్మక విద్యుత్ చార్జ్ కలిగిఉన్నట్లు,న్యూట్రానులు విద్యుత్తో తటస్థంగా ఉంటాయి. అయితే, ఈ వాస్తవాలు ఒకదానికొకటి విరుద్ధంగా ఉన్నాయి. భౌతిక అవగాహన ద్వారా ఆ సమయంలో, ఒకదానితో ఒకటి ధనాత్మక చార్జ్ తిరస్కరించేందుకు, న్యూక్లియస్ అందువలన దూరంగా ఉండాలి.నూతన భౌతికశాస్త్రం ఈ దృగ్విషయాన్ని వివరించడానికి అవసరమైంది.
ఈ సందర్భంలో ప్రోటానులు, న్యూట్రానులు కలిసి పరమాణువులను ఏర్పరుస్తాయి.బలమైన పరస్పర చర్యని అణు శక్తి అంటారు.ఈ సందర్భంలో,అది ప్రోటాన్లు, న్యూట్రాన్లు తయారు చేసే విద్యుదావిష్టమూలకణముల మధ్య బలమైన పరస్పర చర్య మిగిలి ఉంది.అందుకని అవశేష బలమైన పరస్పర చర్యకి కట్టుబడి భిన్నమైన దూరం ఆధారిత ప్రవర్తన మధ్య న్యూక్లియస్.
బలమైన శక్తి యొక్క మిగిలిన ప్రభావాన్ని అణు శక్తి అంటారు.అణు శక్తి, హాడ్రోనుల మధ్య పనిచేస్తుంది. ఈ "అవశేష బలమైన శక్తి", పరోక్షంగా వర్చువల్ , ఆర్ఎచ్ఓ భాగంగా రూపొందించే గ్లూఆనులు ప్రసారం చేస్తాయి. ఇది క్రమంగా, న్యూక్లియస్ మధ్య అణు శక్తిని ప్రసారం చేస్తాయి.
ఇంటర్మీడియట్ పూర్తి చేసి గ్రామీణ ప్రాంతాల్లో పని చేయడానికి సంసిద్ధత వ్యక్తం చేస్తూ హామీ ఇచ్చిన వారికి ప్రవేశ పరీక్ష ద్వారా ఈ మూడేళ్ల వైద్య కోర్చులో ప్రవేశాలు కల్పిస్తారు.
పాఠ్యాంశాలు: ఈ కోర్సులో కమ్యూనిటీ మెడిసిన్, ఇంటర్నల్ మెడిసిన్, పిడియాట్రిక్స్, బేసిక్ సర్జరీ, బేసిక్ ఆర్థోపెడిక్స్, గైనకాలజీ, ఆప్తాల్మజీ, ఈఎన్‌టీ, దంతవైద్యం, రేడియో డయాగ్నొస్టిక్స్ అంశాలను బోధిస్తారు.
గ్రామీణ ప్రాంతాల్లో వైద్య నిపుణుల కొరతను అధిగమించడానికి భారత కేంద్ర ప్రభుత్వం అమల్లోకి తెస్తున్న మూడేళ్ల వైద్య డిగ్రీ కోర్సే బ్యాచిలర్ ఆఫ్ రూరల్ హెల్త్ కేర్. ఈ మూడేళ్ల వైద్య డిగ్రీ కోర్సును 2015కి అమల్లోకి తెచ్చేందుకు భారత కేంద్ర ప్రభుత్వం సన్నాహాలు చేస్తోంది. ప్రస్తుతం ఛత్తీస్‌గఢ్, అసోం రాష్ట్రాల్లో మూడేళ్ల వైద్య డిగ్రీ కోర్సు నిర్వహిస్తున్నారు. ఆరోగ్యకరమైన సమాజ నిర్మాణంలో భాగంగా వైద్యుల కొరతను అధిగమించడానికి మిగిలిన రాష్ట్రాల్లో కూడా ఈ కోర్సు ప్రారంభానికి అవసరమైన చర్యలు తీసుకోవాలని కేంద్ర ఆరోగ్య మంత్రి అధికారులను ఆదేశించారు.
వైద్య విద్య బోధనలో ఆధునిక విధానాలకు ప్రాధాన్యమిచ్చే పుదుచ్చేరిలోని జవహర్‌లాల్ ఇనిస్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ అండ్ రీసెర్చి సహకారంతో ఈ కోర్సుకు సంబంధించిన పాఠ్యాంశాలను నాలుగు సంవత్సరాల కిందటే రూపొందించారు. ఈ కోర్సు చేసిన వారిని వైద్యచికిత్సలు చేయడానికి అనుమతిస్తే అత్యంత విలువైన విద్యగా ఉన్న బ్యాచిలర్ ఆఫ్ మెడిసన్, బ్యాచిలర్ ఆఫ్ సర్జరీ కి విలువ తగ్గుతుందని భారత వైద్య మండలి వ్యతిరేకించడంతో ఈ కోర్సు అప్పట్లో అమలుకు నోచుకోలేదు.
అయితే గ్రామీణ ప్రాంతాల్లో వైద్య పరిజ్ఞానం అంతగా లేనివారి చికిత్సల కారణంగా విచ్చలవిడిగా యాంటీబయాటిక్స్ వాడకం పెరుగుతుండటంతో ప్రజావసరాల మేరకు వైద్య నిపుణులు అందుబాటులో లేకపోవడమే దీనికి కారణమని అందుకు పరిష్కారంగా మూడేళ్ల వైద్య డిగ్రీ కోర్సైన బ్యాచిలర్ ఆఫ్ రూరల్ హెల్త్ కేర్ ని తెరపైకి తెచ్చి భారత వైద్య మండలి ఆమోదం కోసం ఎదురు చూస్తున్నారు.
ఉన్నత పాఠశాలలో ఎస్జీటీ, గ్రేడ్-2 తెలుగు పండిట్, స్కూల్ అసిస్టెంట్ తెలుగు, సాంఘిక శాస్త్రం ఉపాధ్యాయునిగా, గెజిటెడ్ హెడ్ మాష్టర్ గా పనిచేసి 2013లో పదవీవిరమణ చేసాడు. ఉపాధ్యాయ ఉద్యమాల్లో క్రియాశీలకంగా పనిచేసాడు.
శ్రీరామోజు హరగోపాల్, తెలంగాణకు చెందిన ప్రముఖ కవి, రచయిత, ఉపాధ్యాయుడు, చరిత్ర పరిశోధకుడు. 2022లో తెలంగాణ భాషా దినోత్సవం సందర్భంగా తెలంగాణ ప్రభుత్వం నుండి కాళోజీ సాహిత్య పురస్కారాన్ని అందుకున్నాడు.
శ్రీరామోజు హరగోపాల్ 1957, మార్చి 25న విశ్వనాధం, వరలక్ష్మీ దంపతులకు యాదాద్రి భువనగిరి జిల్లాలోని ఆలేరు పట్టణంలోని పోచమ్మవాడలో జన్మించాడు. ఎం.ఏ.తెలుగు, ఎం.ఇడి. చదివాడు.
ఈమె తన తల్లి దండ్రుల గురించి ది ఎక్స్పైల్ , ది పైటింగ్ ఏంజిల్ అనే పుస్తకాలు రచించింది. మై సెవరల్ వరల్డ్స్ అనే తన ఆత్మ కథను కూడా ప్రచురించింది. ఇంపిరియల్ వుమన్ , డ్రాగన్ సీడ్ అనే పుస్తకాలు చైనీస్ వ్వవసాయక జీవన విధానాన్ని గురించి వ్రాసింది. 1962 లో వెలువడిన ఈమె నవల సటాన్ నెవెర్ స్లీప్స్ లో చైనాలోని కమ్యూనిస్ట్ పాశవిక పరిపాలన గురించి వ్రాసింది. ఈమె తన జీవిత కాలంలో వందకు పైగా పుస్తకాలు, అనేక నవలలు, కథలు, వ్యాసాలు, విమర్శను మొదలగువాటిని ప్రచురించింది.
ఈమె కృషి రచనలకు మాత్రమే పరిమితం కాలేదు. పెరల్ బక్ అమెరికన్ పౌర హక్కుల ఉద్యమంళో, స్త్రీల హక్కుల ఉద్యమాలలో కూడ చురుకుగా పాల్గొంది. ఏషియన్ అనాధ ఆలలను అమేరికన్లు దత్తత తీసుకునే ఒక ప్రాజెక్టును ప్రారంబించింది.
ఆర్కే నారాయణ్ నవల గైడ్ ను బాలీవుడ్ దర్శక నిర్మాత , నటుడు అయిన దేవానంద్ సినిమాగా తీసినప్పుడు, దాని ఇంగ్లీష్ వెర్షన్ నిర్మాణానికి ఆర్థిక సహాయం కూడ చేసింది.
పెర్ల్ ఎస్. బక్ తల్లి దండ్రులు పెర్ల్ కంఫర్డ్ సిడెంస్ట్రికర్ బక్ వీరు చైనాలో మత ప్రచారకులు. వారు శలవులో స్వదేశానికి వచ్చినప్పుడు అమెరికా వెస్ట్ వర్జీనియా లోని హిల్స్ బరోలో జూన్ 26, 1892 లో పుట్టింది పెర్ల్ ఎస్. బక్. కానీ బాల్యమంతా చైనాలోనే గడిపింది. ఇంగ్లీషుకన్నా ముందు చైనీస్ భాష నేర్చుకున్నది.
చైనాలోని ఆర్థిక నిపుణుడు జాన్ లాసింగ్ బక్ ను వివాహం చేసుకుంది. వారికి ఇద్దరు పిల్లలు. 1934 లో చైనాలో వచ్చిన రాజకీయ మార్పుల దృష్ట్యా, పారిపోయి స్వదేశం వచ్చ్వింది. భర్తకు విడాకులిచ్చి, ఈమె రచన గుడ్ ఎర్త్ ను ప్రచురించిన జాన్ డే ప్రచురణ సంస్థ యజమాని రిచర్డ్ జె. వాల్ష్ ను పెళ్ళి చేచుకుంది.
ఈమె తొలి రచన 1920 లో ప్రచురితమైంది. 1931 లో ప్రచురించి ఈమె రచన గుడ్ ఎర్త్ తో ఆమె అమెరికన్ సాహిత్యంలో అగ్ర శ్రేణి రచయిత్రిగా స్థానం సంపాదించుకుంది. ఈ నవల ఆధారంగా 1937లో ది గుడ్ ఎర్త్ అనే సినిమా తీయబడింది. ఈమె రచనలనన్నింటిలో చైనా జీవితము ముఖ్యంగా గ్రామీణ జీవితం కనబడుతుంది.
"సోమగురువాక్యములు పెట్టి భీమసుకవి.బసవపురాణంబు.చేసె" నన్న పయివాక్యమునుబట్టి వేములవాడ భీమకవి నన్నయభట్టారకుని కాలములోనివాడుగాక పాల్కురికి సోమనారాధ్యున కెంతో తరువాత నుండినవా డయినట్టు విస్పష్టమగుచున్నది. ప్రతాపరుద్రునికాలములో ప్రతాపరుద్రుని మంత్రులలో నొకడును తన శిష్యుడును నయిన యిందుటూరి యన్నదండనాధుని సాహాయ్యముచేత పాల్కురికి సోమనార్యుడు గ్రంథకర్త పూర్వులకు దోకిపర్తియను నగ్రహారమిప్పించెను. ఈయగ్రహారమునకు దరువాత భంగము కలుగగా గ్రంథకర్తయొక్క ముత్తాతయైన సోమనారాధ్యుడు ప్రౌడదేవరాయని రాజ్యకాలములో దానిని మరల సంపాదించెను. ఈసంగతి బసవపురాణములో నీక్రింది పద్యమునందు జెప్పబడినది.